**મનસુખભાઈની તબિયત એક દિવસ જરા સારી નહિ હોય.પેઢી પરથી ભાઈની રજા લઈ વહેલા ઘેર આવી ગયા.એમના અલાયદાં ઓરડામાં એમના પત્ની સરલા સાથે વાતો કરતા કરતા આરામ કરી રહ્યા હતા.માથું ભારે લાગતું હતું.પત્નીને કહ્યું કે જરા બામ શોધી લાવો.માથે લગાવીએ તો જરા રાહત થાય.સરલાબેન ઊઠ્યા અને બારણે પહોચ્યા તો કોઈ દોડીને જતું હોય તેવો અણસાર આવ્યો.બારણું ખોલ્યું તો કોઈ હતું નહિ,થયું ભ્રમ હશે.રસોડામાં ગયા ને બામની શીશી ખોળી લાવ્યા.પલંગ પાસે આવી પતિદેવને કપાળે બામ ચોપડવા લાગ્યા.પાછો અણસાર આવ્યો કે બંધ બારણે કોઈ છે.આમેય સ્ત્રીઓની છઠ્ઠી ઇન્દ્રિય વધારે સચેત હોય છે.ધીરે રહીને બાજુ પર જઈને ઓચિંતું બારણું ખોલી નાખ્યું તો યતીન ઊભેલો.એમણે પૂછ્યું કે શું કરે છે,તો જવાબ મળ્યો કે કઈ નહિ,અને ભાગી ગયો.